open-index/open-wikipedia-markdown huggingface dataset:
עצם הדמעות

**[[עצם]] ה[[דמעות]]** או **העצם הלקרימלית** (באנגלית: lacrimal bone, "לקרימלית" בלטינית: דמעה) היא העצם הקטנה והשברירית ביותר בגולגולת. היא ממוקמת בחלק הקדמי של הקיר המדיאלי, בתוך ארובת העין. לעצם זו שני שטחי פנים, והיא גובלת ב־3 עצמות שונות.

## מיקום בגוף
עצם הדמעות היא חלק מהגולגולת. היא ממוקמת בתוך ארובת העין, בחלק הפנימי והמרכזי ביותר של הקיר המדיאלי. הקיר נמצא בחלק של ארובת העין שקרוב לאף. הקיר מורכב מהבליטה הפרונטלית של עצם המקסילה, מעצם הדמעות, מהאתמואיד, ומחלק מגוף הספנואיד. עצם הדמעות גובלת בעצמות הפנים ובעצמות הנמצאות בתוך הגולגולת - היא נמצאת על יד העצם המקסילרית, העצם האתמואידלית, והעצם הפרונטלית.

## תפקיד
יחד עם העצם המקסילרית, יוצרת עצם הדמעות סוג של שקע, בו ממוקם שק הדמעות. נוסף על כך היא מספקת חריץ בו נמצאות צינוריות הדמעות, המהוות חלק חשוב ממערכת הדמעות - הן המקשרות בין שק הדמעות ובין חלל האף. המבנה המעוגל והחלק של העצם יוצר מקום מובנה ועם התנאים המתאימים ל"אחסון" שק הדמעות ומערכת הדמעות בכלל. נוסף על אלו, העצם מפרידה בין מערכת הדמעות לרקמה שנמצאת בתוך חלל האף, מה שמקנה לה תפקיד חשוב נוסף.

## מבנה העצם

למרות שמדובר בעצם אחת, נהוג לדבר על שני אזורים שלה  - חלקה האחד בא במגע עם אזור ארובת העין, בו נמצא שק הדמעות, וחלקה האחר בא במגע עם חלל האף והתאים הנמצאים בו.

## סיבוכים רפואיים נפוצים
הקיר המדיאלי (ובמיוחד עצם הדמעות הנמצאת בו) הוא החלק העדין ביותר בארובת העין, והוא מקור  לכמה נזקים אופייניים.
#### שבר
בעת חבלה עלולה עצם הדמעות להישבר. על מנת לטפל במצב, לרוב, רופאים יבחרו באחת משתי דרכי טיפול נפוצות: ייצוב העצם במקום בעזרת ניתוח, או המתנה לאיחוי ספונטני של העצם.
#### זיהום (בהשפעת זיהום בעין)
מכיוון שעצם זו שברירית, והיות והיא ממוקמת ממש על הגבול בין ארובת העין לחלל האף, היא מושפעת מזיהומים שקורים באזורים הללו. במקרה של זיהום, אנשים נוטים להתלונן על כאב באזור ארובת העין, אודם בעין, ראייה כפולה, התנפחות באזור ואפילו (במקרים קיצוניים) נזק לראייה. רופאים לרוב יבחרו לטפל בזיהום מסוג זה בטיפול תרופתי.

#### זיהום (בהשפעת זיהום במבנה העין כולו)
זיהום חמור מסוג זה משפיע גם על עצם הדמעות. לרוב, זיהום מסוג זה מופיע אצל ילדים, אך גם מבוגרים עשויים לחוות אותו. בזיהום זה ישנו נזק רב לכל מבנה העין (ארובת העין, העין עצמה, וסביבתה), ולכן ברוב המקרים הוא דורש אף פינוי לבית חולים לטיפול בו.
#### סרטן
סרטן העצמות עשוי להתפתח גם בעצם זו, אך זה נחשב לדבר נדיר במיוחד. במקרה וזה כן קורה, אנשים החולים במחלה זו עשויים לחוות דברים כגון: כאב, רגישות מסביב לעין, נפיחות וחולשה בעצם. מקרה כזה של סרטן כנראה יטופל כמו כל מקרה של סרטן אחר- עם כימותרפיה, הקרנות, וכן ניתוח.

## קישורים חיצוניים

* מאמר על ארובת העין מתוך האתר הרשמי של פרופ' אבי סלומון
* 

## הערות שוליים

קטגוריה:ערכים שבהם תבנית בריטניקה אינה מתאימה
דמעות
קטגוריה:הורחב ערך בשתפ עם ויקימדיה ללא תבנית
משפט קרתיאודורי (פונקציות קונפורמיות)

**משפט קרתיאודורי** הוא משפט באנליזה מרוכבת הקובע כי העתקה קונפורמית מתחום פשוט קשר החסום על ידי עקומת ז'ורדן אל מעגל היחידה מורחבת באופן רציף אל שפת התחום, ומהווה הומיאומורפיזם בין עקומת הז'ורדן לבין שפת העיגול.

תוצאה זו, המהווה תוצאת המשך למשפט ההעתקה של רימן, היא משפט חשוב באנליזה מרוכבת, המהווה בסיס למחקר של התנהגות פונקציות קונפורמיות ואוניוולנטיות באזור השפה של תחום הגדרתן. טענה זו הוכחה על ידי קונסטנטין קרתיאודורי בשנת 1913. מהות המשפט היא, שתחום פשוט קשר החסום על ידי עקומת ז'ורדן לא יכול להיות "מסובך מדי", שכן הוא שקול במובן חזק לעיגול, תחום דיי פשוט.

דרישת המשפט להיותה של השפה עקומת ז'ורדן אינה הכרחית לקיומה של העתקה קונפורמיות המשרה הומיאומורפיזם על השפה. למשל, ההעתקה z \mapsto z^2 מחצי המישור המרוכב העליון אל \mathbb{C} \setminus \mathbb{R}^+ היא קונפורמית ואכן מורחבת להעתקה הומיאומורפית (ואפילו אנליטית) בין השפות, אך אלו אינן עקומות ז'ורדן (אינן סגורות וחסומות).

קטגוריה:משפטים באנליזה מרוכבת
פונקציה אנטי-הולומורפית

באנליזה מרוכבת, **פונקציה אנטי-הולומורפית** היא פונקציה מרוכבת f(z) אשר גזירה בסביבת הנקודה \bar{z} לכל z בתחום הגדרת הפונקציה, כאשר \bar{z} הוא הצמוד המרוכב.

אנטי-הולומורפיות קשורות קשר הדוק לפונקציות הולומורפיות; פונקציה הולומורפית על תחום פתוח f:D \to \mathbb{C} היא אנטי-הולומורפית בתחום \bar{D}. על כן, כל פונקציה אנטי-הולומורפית ניתן לפתח לטור חזקות לפי המשתנה \bar{z}, בסביבת כל נקודה בתחום ההגדרה.

פונקציה שהיא גם הולומורפית וגם אנטי-הולומורפית היא קבועה על כל רכיב קשירות בתחומה.

## קישורים חיצוניים
* 

קטגוריה:אנליזה מרוכבת
קטגוריה:פונקציות מתמטיות: מאפיינים
מפרצון מובילאויל

**מפרצון מובילאויל** או **מפרצון מובילאוייל** (באנגלית: **Mobiloil Inlet**) הוא מפרצון מלא קרח, בחוף המזרחי של חצי האי האנטארקטי שבאנטארקטיקה.

אל המפרצון נשפכים כמה קרחונים הזורמים צפון-מזרחה ומזרחה, בין פסגות רוק פייל לחצי האי הוליק-קניון.

## היסטוריה
### גילוי המפרצון

סר יוברט וילקינס גילה אותו בטיסתו מעל האזור ב-20 בדצמבר 1928.

### מקור השם

וילקינס נתן למפרצון את שמו.

וילקינס קרא אותו על שם מוצר של חברת ואקום אויל האוסטרלית.

## קישורים חיצוניים

* מפרצון מובילאויל באתר הסקר הגאולוגי של ארצות הברית
* מפרצון מובילאויל באתר הגאזט האנטארקטי המשווה SCAR של ממשלת אוסטרליה

## הערות שוליים

מובילאויל
רבוקסטין

**רבוקסטין** (באנגלית: **Reboxetine;** שם מסחרי: **אדרונקס**) הנה תרופה נוגדת דיכאון ממשפחת ה-NRI, שפועלת לחסימת הנשא נוראדרנלין טרנספורטר ועל ידי כך מעכבת ספיגה חוזרת של נוראפינפרין (נוראדרנלין), ומגבירה את ריכוז הנוראפינפרין. התרופה מאושרת לשימוש במדינות רבות ברחבי העולם, אף על פי שיעילותה כתרופה נוגדת דיכאון הוטלה בספק במספר מחקרים.

## שימושים רפואיים
התרופה נפוצה לשימוש בטיפול של דיכאון, אם כי היא משמשת גם בהפרעות חרדה, הפרעת פאניקה והפרעת קשב והיפראקטיביות.

## תופעות לוואי
תופעות הלוואי מופיעות לרוב סמוך להתחלת השימוש בתרופה ונוטות לחלוף עם הזמן, תופעות הלוואי השכיחות הן: יובש בפה, עצירות, כאב ראש, הפרעות שינה, הזעה מוגברת, עליה בקצב הלב, עליית לחץ דם, סחרחורת, הפרעות במתן שתן בעיקר בגברים, דפיקות לב (פעמת) והפרעה בזקפה; תופעות לוואי נדירות יותר שדווחו הן ירידת לחץ דם בזמן שינוי תנוחה, פרכוסים, ומעבר למאניה בעיקר במטופלים בעלי הפרעה אפקטיבית דו־קוטבית (בדומה לתרופות נוגדות דיכאון אחרות).

מטא-אנליזה מ-2011 הראתה כי הסבילות לרבוקסטין נמוכה משמעותית מ-11 תרופות נוגדות דיכאון מהדור השני שנכללו בהשוואה.

## היסטוריה ויעילות
התרופה פותחה על ידי חברת התרופות האיטלקית פארמיטליה ופורסמה לראשונה ב-1984; החברה ערכה את המחקרים הקליניים הראשונים. פארמיטליה נרכשה על ידי חברת התרופות השוודית פארמסיה ב-1993,שבתורה נרכשה על ידי פייזר ב-2003.

רבוקסטין אושר לראשונה לשימוש באירופה ב-1997, ואושר באופן זמני על ידי ה-FDA ב-1999, אך בשנת 2001 האישור הזמני בוטל לאחר שיעילות התרופה לא הייתה מובהקת במחקרים נוספים.

בשנת 2010, המכון הגרמני לאיכות ויעילות בטיפולי בריאות (IQEHC)  פרסם תוצאות של מטה-אנליזה של נתוני ניסויים קליניים של טיפול ברבוקסטין לדיכאון אקוטי, שכללה נתונים על כ-3,000 נבדקים שפייזר ציינה אך מעולם לא פרסמה; המכון בדק את הפרסומים של פייזר ואישורי הרבוקסיטן של החברה וקבע שהנתונים האלה חסרים ברשימת הפרסום. הניתוח של מערך הנתונים המלא הראה שרבוקסטין לא היה יעיל יותר מפלסבו, אך היו לו יותר תופעות לוואי מאשר פלסבו ויותר מפלואוקסטין; המאמר הוביל לביקורת רחבה וחריפה על פייזר, ודרישה לפרסום כל נתוני הניסויים הקליניים.

## הערות שוליים

## קישורים חיצוניים

קטגוריה:תרופות נוגדות דיכאון
קטגוריה:אנטגוניסטים ניקוטינים
קטגוריה:NRI
קטגוריה:תרופות לפי א'-ב'
אסון סן חואן איקסוואטפק

**אסון סן חואן איקסואטפק** התרחש בצפון מטרופולין מקסיקו סיטי, בירת מקסיקו, ב-19 בנובמבר 1984. דליפת גז בחוות מכלים של גז פחמימני מעובה הביאה לסדרה של התפוצצויות ושרפות, אשר השמידו את החווה והחריבו את העיר סן חואן איקסוואטפק (San Juan Ixhuatepec) שלידה. באסון נספו 500 עד 600 בני אדם ואלפים נפצעו. היה זה אחד האסונות התעשייתיים החמורים ביותר שהתרחשו בעולם.

## האסון
האסון התרחש במתקן אחסון וחלוקה של גז פחמימני מעובה של חברת הדלק פמקס (PEMEX), שהכיל 54 מכלים של גז, מהם שישה מכלים כדוריים גדולים והיתר מכלים גליליים בגדלים שונים. בסך הכל הכיל המתקן בעת האסון 11,000 מטרים מעוקבים של גפ"מ. המתקן היה מוקף בבתי העיר סן חואן איקסוואטפק, שבה חיו 40,000 תושבים. 60,000 איש נוספים חיו בגבעות הסמוכות לעיר.

דליפת הגז במתקן החלה מצינור בקוטר 8 אינץ' שנקרע. עקב הדליפה נוצרה עננת גז גדולה, אשר נסחפה ברוח מערבה אל פאתי המתקן, מקום בו פעל לפיד שנועד לשרפת עודפי גז. בשעה 05:40 הצית הלפיד את עננת הגז, דבר שחולל התפוצצות גדולה, אשר חיבלה במכלים שבמתקן. הדבר יצר מוקדי דליפה נוספים, אשר הזינו את ההתלקחות שפרצה עקב ההתפוצצות. שרפות אלו הביאו לסדרה של 12 פיצוצי אד מתפשט של נוזל רותח (BLEVE) שנמשכו שעה ויותר. ההתפוצצויות החריבו את מרבית המבנים בסן חואן איקסוואטפק ושיגרו סביב מטר של שברי מתכת עד למרחק של 1,200 מטר. ההתפוצצויות והשרפות נמשכו עד לשעה 10:00 ביום המחרת.

ההתפוצצויות והשרפות גרמו למותם של 500 עד 600 איש. גל החום היה כה חזק שגוויות רבות הפכו לאפר ורבים מן הקורבנות נחרכו במידה שאי היה אפשר לזהותם. עוד 5,000 עד 7,000 איש נפצעו פצעים קשים, רבים מהם מכוויות.

לאחר התאונה נמצא שבמתקן לא הייתה כלל מערכת לאיתור דליפות גז ושמערכת כיבוי האש במים שבו לא הייתה מספקת ונוטרלה על ידי הפיצוץ הראשון שהתרחש.

## ראו גם
* ההתפוצצויות בגוודלחרה

## הערות שוליים

קטגוריה:אסונות במקסיקו
קטגוריה:שרפות
קטגוריה:1984
פרס באפט"א לטלוויזיה לשחקנית המשנה הטובה ביותר

פרסי באפט"א לטלוויזיה הוענקו לראשונה בשנת 1954. פרס זה הוא המקבילה הבריטית לפרסי אמי של ארצות הברית. בין השנים 1954 ל-1997 נערך טקס יחד שבו הוענקו פרסי הקולנוע והטלוויזיה יחד. החל מ-1988 נערכים טקסים נפרדים לקולנוע ולטלוויזיה.

הפרסים לשחקנית המשנה הטובה ביותר ולשחקן המשנה הטוב ביותר הוענקו לראשונה בשנת 2010.

## שנות ה-2010

## שנות ה-2020

## הערות שוליים

*
טלוויזיה
באפט"א לטלוויזיה לשחקנית המשנה הטובה ביותר
קטגוריה:נשים בטלוויזיה
פיגוע הדריסה בניו יורק (2017)

**פיגוע הדריסה בניו יורק** היה פיגוע דריסה אסלאמיסטי שהתרחש ב-31 באוקטובר 2017 במנהטן תחתית בניו יורק, ארצות הברית, ובו נרצחו 8 בני אדם.

מחבל מוסלמי בן 29 דרס למוות באמצעות טנדר רוכבי אופניים בנתיב אופניים ייעודי במנהטן תחתית שבניו יורק. לאחר מכן התנגש באוטובוס תלמידים, ויצא מהרכב בקריאות "אללה אכבר" ובהנפת רובה פיינטבול ורובה אוויר. הוא נורה בבטנו והועבר לטיפול רפואי ולחקירה משטרתית. בפיגוע נרצחו 8 בני אדם ונפצעו 11.

זה פיגוע הטרור החמור ביותר בניו יורק מאז פיגועי 11 בספטמבר.

## הפיגוע
שעה לפני הפיגוע, שכר הרוצח טנדר בהום דיפו בניו ג'רזי, משם הגיע לגשר ג'ורג' וושינגטון ונכנס לניו יורק. הוא המשיך בנסיעה בכביש המערבי של ניו יורק, וברחוב האוסטון סטה לעבר נתיב אופניים והחל לדרוס רוכבי אופניים והולכי רגל. המחבל המשיך בדריסה לאורך מייל אחד של הכביש המערבי של ניו יורק עד לרחוב צ'אמברס בסמוך לתיכון סטויווסאנט, שם פגע באוטובוס תלמידים. אזור זה ממוקם סמוך למרכז הסחר העולמי החדש ולאנדרטה לפיגועי 11 בספטמבר.

## המחבל
המחבל הוא סייפולו סייפוב, מוסלמי בן 29 שהיגר לארצות הברית מאוזבקיסטן בשנת 2010 באמצעות אשרת כניסה שקיבל לאחר זכייתו בהגרלת הגרין קארד. בחקירתו הודה כי ביצע את הפיגוע בשם ארגון המדינה האסלאמית.

## ראו גם
* טרור בארצות הברית
פיגועי דריסה אסלאמיים דומים שאירעו באירופה:
* פיגוע הדריסה בסטוקהולם (2017)
* פיגועי הדריסה בקטלוניה (2017)
* פיגוע הדריסה בניס (2016)

## קישורים חיצוניים

* 
* 

ניו יורק (2017)
ניו יורק
קטגוריה:ניו יורק: פיגועי טרור
ניו יורק
קטגוריה:2017 בארצות הברית
קטגוריה:מנהטן
ניו יורק
קטגוריה:מנהטן תחתית
קטגוריה:אלימות פוליטית בארצות הברית בשנות ה-2010
משה ברומברג

**משה ברומברג (**ברעם'''; 1920, פיוטרקוב טריבונלסקי, פולין – 1982, טורונטו, קנדה) היה צייר יהודי למד ציור בפולין ורוסיה, פעל כצייר וכמדריך לאומנים בישראל משנות החמישים ועד סוף שנות השבעים.

יצירתו הידועה של משה ברומברג היא בתחום ציור המיניאטורות, עבודות אלו עוסקות בעיקר בסצנות מן המסורת היהודית ומן התנ"ך.

בנוסף לכך צייר בציורי שמן שעסקו בעיקר בחוויות שחווה בשואה, בתמונות נוף ישראליות ובנושאים יהודיים.

## קורות חייו
[ממוזער|משה ברומברג בפתיחת אחת מתערוכותיו בחברתו של [מנחם בגין כאורח הכבוד]]

משה ברומברג נולד בשנת 1920 בפיוטרקוב טריבונלסקי, פולין. במהלך שנות ה-30 של המאה ה-20 למד אמנות בבית ספר לאמנות בסוסנוביץ. לאחר מכן הוא השתלם אצל פרופ' שוחולסקי בקרקוב ובבית ספר לציור בלבוב.

עם פרוץ מלחמת העולם השנייה נשלח, יחד עם אחיו, למחנות עבודה בכפייה, בה צייר מהווי המחנה.

משה הצליח יחד עם אחיו להימלט ממחנה העבודה לשטח שנכבש בידי ברית המועצות.

שנים רבות לאחר מכן עיצב אנדרטה לזכר הקהילה בבית הקברות בחולון.

בתקופת המלחמה שהה ארבע שנים בברית-המועצות, שם המשיך בלימודיו והתרכז בלימוד טכניקות של ציור מיניאטורות מאמנים מקומיים.

אחרי המלחמה הוא חזר ללודז', פולין ובתקופה שבין 1945–1950 הוא החל את הקריירה הארוכה והפורייה שלו כצייר, מורה, אמן ופסל.

קבוצת היצירות הראשונה שלו הייתה של ציורי שמן ורישומים, אשר הוצגו בתערוכות שונות ברחבי פולין ותיארו את הזוועות שחווה במלחמה.

בשנת 1950 עלה עם משפחתו לישראל. בתחילה התגורר בתל אביב-יפו ובשנת 1952 עבר להתגורר ברמת-גן.

בישראל החל, בעידודו של נשיא המדינה השני של מדינת ישראל, יצחק בן צבי, בפרויקט חדש וארוך של ציורים מיניאטוריים ייחודיים בצבעי טמפרה, על נושאים מקראיים שונים.

בשנת 2020 במסגרת שיקום ושיחזור "צריף הנשיא" ששימש כאולם קבלת הפנים של נשיא ישראל יצחק בן צבי ורעייתו רחל ינאית התגלתה קורה מעוטרת במיניאטורות שצייר עבור בית הנשיא. 

הקורה שוחזרה והושבה למקומה בטקס חגיגי בנוכחות בנו.

מאוחר יותר, החל לעבוד בעיקר בציורי שמן, על נושאים שונים, החל בדיוקנאות של רבנים, פרטיזנים בפעולה או נוף ישראלי.

בשנות ה-70 היה יועץ אמנותי של מוזיאון רמת גן. הוא הודח מתפקידו על ידי ראש העירייה, ישראל פלד, לאחר שהחתים את חותמת העירייה על גוף יצירות יקרות ערך מאוסף צייטלין.

בשנת 1979 עבר להתגורר אצל משפחת בנו בטורונטו, קנדה שם המשיך בעבודתו עד פטירתו בשנת 1982.

ציוריו הוצגו בתערוכות יחיד וקבוצתיות רבות בארץ ובקנדה וזכה בפרסים שונים, כיום מוצגות עבודות האמנות שלו בגלריות ובמוזיאונים שונים בארץ ובשנת 2017 נפתחה תערוכה רטרוספקטיבית של עבודתו בפולין.

## קישורים חיצוניים

* משה ברומברג במרכז המידע לאומנות ישראלית, מוזיאון ישראל, ירושלים
* אתר האומן 

## הערות שוליים

קטגוריה:ישראלים ילידי פולין
קטגוריה:ציירים ישראלים
קטגוריה:ניצולי השואה: פולין
קטגוריה:רמת גן: אישים
קטגוריה:ציירים יהודים פולנים
קטגוריה:פולנים שנולדו ב-1920
קטגוריה:ישראלים שנולדו ב-1920
קטגוריה:ישראלים שנפטרו ב-1982
מבצע שבר ענן

**מבצע שבר ענן** היה מבצע צבאי שבוצע על ידי גדוד 51 של חטיבת גולני באוגוסט 1999 על יד קלעת דובאי בדרום לבנון.

## רקע
בעקבות הערכה שחזבאללה מתכנן להוציא פיגוע בשטח ישראל, נשלחה הפלוגה המסייעת של גדוד 51 של חטיבת גולני להניח מארבים באזור נחל סלוקי. מפקד המבצע היה מג"ד 51 סא"ל אילן אטיאס, שישב בעמדת פיקוד קדמית במוצב ציפורן. את הכוח בשטח הוביל יואב ירום, מפקד הפלוגה המסייעת של גדוד 51. "מחלקת השבע" בפיקודו של שחר בטיטו ויואב המ"פ הציבה מארב בחאלת א-נבעה בצפון הואדי, מחלקת הסיור בפיקודו של נוה אבנטל הציבה מארב בואדי אצטבל עם זירת מטענים במרכז הגזרה. ו"מחלקת השמונה" בפיקודו של רועי גרינבלד יחד עם משה דנגור, סגן מפקד הפלוגה, הציבה מארב בחורבת המבצר הצלבני קלעת דובאי בדרום הגזרה.

## מהלך המבצע
היום הראשון עבר ללא אירועים מיוחדים, אך עם אור ראשון בבוקר למחרת תקפו מחבלים את אחד המארבים של גדוד 51, שהיה ממוקם במבצר. המחבלים זיהו את הכוח במבצר וזרקו רימונים דרך החלונות לאולם המרכזי. ממכת האש הראשונה נפצעו שלושה לוחמים, בהם מפקד המחלקה. המחבלים החלו לסגת והתפתח קרב רדיפה אחריהם. הסמ"פ, משה דנגור, יצא מהמבצר עם מספר לוחמים והחל במרדף, והמ"פ יואב יצא עם מספר לוחמים על מנת לחסום את נתיב בריחת המחבלים.

המחבלים שנלכדו בין הכוחות נכנסו לעמדה שהוכנה מראש בגוש גדול של שיחים וסלעים ופתחו באש מדויקת לעבר הכוח המסתער. במהלך ההתקדמות נפגעו שניים מהלוחמים ולוחם נוסף נותק מהכוח. הסמ"פ, שנותר עם שני לוחמים בלבד, ניסה להסתער שוב, אך נתקל באש מדויקת שירו המחבלים. מהצד השני כיתר יואב המ"פ את המחבלים וביקש סיוע לפינוי הנפגעים. המג"ד, ששהה במוצב, הצטרף לכוחות שבשטח על מנת לעזור בקרב. המח"ט צ'יקו תמיר נתן פקודה לפנות את הפצועים ולפגוע במחבלים. היה חשש שחזבאללה יתחיל להפגיז את הכוחות בשטח. המג"ד התקדם לעבר המחבלים ופרס את הכוח לקראת ההסתערות. המחבלים שהיו ערוכים בעמדה מוסתרת פתחו באש לעבר כוח המג"ד. מהאש נהרג חייל אחד ושלושה לוחמים נפצעו, בהם המג"ד.

בעקבות הסתבכות הקרב הגיעו אל עמדת הפיקוד במוצב ציפורן קצינים בכירים בהם מפקד עוצבת הגליל תא"ל אפי איתם. בעקבות פציעתו של המג"ד החליט המח"ט להצטרף לכוחות הלוחמים. בהוראת המח"ט החלו תותחים של צה"ל בירי למיסוך עשן על מנת למנוע חשיפה של הכוחות בשטח. בשלב זה המח"ט נתן הוראה ליואב המ"פ להסתער ולתקוף את המחבלים. כעבור מספר דקות של לחימה דיווח המ"פ ששלושת המחבלים בחולייה נהרגו. רק עם רדת החשיכה חזרו הכוחות הלוחמים חזרה למוצב.

[ממוזער|250px|[מבצר דובייה]]

## תוצאות המבצע
שלושת המחבלים שנהרגו בתקרית היו חבלנים מיומנים, והמבצע פגע ביכולת המבצעית של חזבאללה. המחבלים היו בדרכם להטמין מטענים לרגלי עמדת התצפית במוצב צבעוני. אחד מחברי החוליה היה אחראי החבלה של חזבאללה בגזרה והיה אחראי להנחת זירת המטענים שהרגה את סמ"ר  וסגן , לוחם וקצין בגדוד 51, ב-25 בנובמבר 1998. במבצע "שבר ענן" נפלו סמ"ר  וסמל . שבעה נוספים נפצעו, בתוכם סא"ל אילן אטיאס מפקד גדוד 51 שסיים את תפקידו בעקבות הפציעה.

## לקריאה נוספת
* משה (צ'יקו) תמיר, **[[מלחמה ללא אות]]**, הוצאת מערכות - משרד הביטחון, 2005, עמודים 229–232.
* 

## הערות שוליים

שבר ענן
קטגוריה:המערכה ברצועת הביטחון
קטגוריה:1999 בישראל
קטגוריה:חטיבת גולני: קרבות ומבצעים
גביע הפדרציה 1990

**[[גביע הפדרציה]] 1990** הייתה התחרות ה-28 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בפיצ'טריס קורנרס, בפרברי אטלנטה ארצות הברית. התחרות נערכה בחסות של NEC.

התחרות החלה ב-21 ביולי בהשתתפות 47 נבחרות והסתיימה ב-29 ביולי 1990.

נבחרת ארצות הברית ניצחה במשחק הגמר את נבחרת ברית המועצות וזכתה בגביע בפעם ה-14 בתולדות הנבחרת.

## מתכונת התחרות
בעקבות גידול הנבחרות המשתתפות היה צורך ב-2 סיבובים מוקדמים לקביעת 32 נבחרות שישתתפו בתחרות הראשית. כמקובל היה גם סבב תנחומים בו השתתפו גם מנצחי סיבוב הראשון של המוקדמות.
## מהלך התחרות

### משחק הגמר

## ישראל בתחרות
בנבחרת  השתתפו יעל סגל, לימור זלץ ואילנה ברגר. בסיבוב המוקדם השני הן נפגשו עם  וניצחו 0:2. בסיבוב הראשון הן נפגשו עם  וניצחו 0:3. בסיבוב השני הן נפגשו עם  והפסידו 0:2.

## קישורים חיצוניים
* אתר התחרות

קטגוריה:ג'ורג'יה: ספורט
קטגוריה:גביע הפדרציה
קטגוריה:תחרויות גביע הפדרציה בארצות הברית
קטגוריה:תחרויות טניס ב-1990
לאנדרו קסטייאנוס

**אנדרס לאנדרו קסטייאנוס סרנו** (בספרדית: **Andrés Leandro Castellanos Serrano**) הוא כדורגלן קולומביאני במשחק בעמדת השוער בקבוצת אינדפנדיינטה סנטה פה מהליגה הבכירה.

## קריירת מועדונים
שיחק בין השנים 2000-2010 בקוקוטה דפורטיבו עם הפסקות קצרות בקבוצות פומאס דה קסנרה ודפורטיבו פריירה. ברוב הזמן שיחק כשוער מחליף והשיג את תואר האליפות הראשון שלו ב-2006 כאשר קוקוטה דפורטיבו הדהימה את כולם כשזכתה באליפות הקלאוסורה. הוא אומנם לא היה השוער הראשון של הקבוצה אלא מחליפו של רובינסון ספאטה, אבל היה חלק מהסגל שרשם הישג שיא בגביע ליברטדורס 2007 כאשר קוקוטה, תחת המאמן חורחה ברנל, הגיעה לחצי הגמר והודחה על ידי בוקה ג'וניורס. לטורניר היבשתי של 2008 כבר היה קסטייאנוס השוער הראשון של הקבוצה שסיימה את שלב הבתים במקום הראשון, אך הודחה בשמינית הגמר על ידי סנטוס.

בינואר 2011 הצטרף לאמריקה קאלי והפך לשוער הבכיר לאחר שהציג יכולת נהדרת במשחקי ההכנה. לאחר כחצי שנה במדי אמריקה ולקראת טורניר הקלאוסורה, עזב קסטייאנוס את אמריקה עקב עיכוב במשכורת שלו שנבעה מהבעיות הכלכליות אליהן נקלעה הקבוצה. קסטייאנוס עזב את האדומים והצטרף ליריבה העירונית, דפורטיבו קאלי, ביולי 2011, לאחר שהשוער הפרגוואי, ויקטור סנטוריון, עזב את הקבוצה.

ב-2012 עבר קסטייאנוס לשחק באינדפנדיינטה מדיין ורשם במדיה את אחד מהטורנירים הטובים בקריירה שלו. היה אחד השוערים המצטיינים בליגה בטורניר האפרטורה של 2012 וספג רק 21 שערים ב-23 הופעות, פחות משער למשחק. הצטיין גם במפגשי הקלאסיקו מול אתלטיקו נסיונל ובאחד אף הדף פנדל. קסטייאנוס הצטיין בפלייאוף והיה מהגורמים העיקריים לכך שמדיין עלתה לגמר מול מיונאריוס בו הפסידה בדו-קרב פנדלים, כאשר קסטייאנוס הודף את אחד מהפנדלים. הוא נבחר במקום השלישי בדירוג השחקן המצטיין של אותו טורניר.

בינואר 2015 עבר לשחק באינדפנדיינטה סנטה פה, אך שימש שם כשוער מחליף לרובינסון ספאטה, אוו ספאטה שהיה השוער הראשון בקוקוטה דפורטיבו כאשר זו זכתה באליפות. הוא היה שותף לזכייה ההיסטורית של הקבוצה בקופה סודאמריקנה 2015 וכן בגביע סורוגה בנק 2016. בטורניר הקלאוסורה של 2016, שימש כשוער הראשון של סנטה פה ועזר לה לזכות באליפות התשיעית שלה. ב-18 בפברואר 2017 שבר קסטייאנוס את שיאו של אגוסטין חוליו, שוער עבר בסנטה פה, כאשר לא קיבל שער במשך 637 דקות בזמן שקבוצתו לא הפסידה לאורך 19 מחזורים.

## נבחרת לאומית
קסטייאנוס זומן לראשונה לנבחרת הלאומית ב-9 בנובמבר 2014 למשחקי הידידות מול  ו, ובנוסף הוא זומן גם למחזורי הסיום של מוקדמות מונדיאל 2018, אך בכל המשחקים הנ"ל הוא לא שותף. את הופעת הבכורה שלו בנבחרת, והיחידה שלו עד כה, ערך כאשר שיחק במשך 90 דקות במשחק ידידות מול נבחרת קוריאה הדרומית, שנערך בעיר סוואן שבקוריאה הדרומית ב-10 בנובמבר 2017. נבחרתו הפסידה בתוצאה 1:2 לנבחרת המקומית.

## תארים
* זכה באליפות קולומביה עם קוקוטה דפורטיבו (קלאוסורה 2006)
* זכה באליפות קולומביה עם אינדפנדיינטה סנטה פה (קלאוסורה 2016)
* זכה בגביע סודאמריקנה עם אינדפנדיינטה סנטה פה (2015)
* זכה בגביע סורוגה בנק עם אינדפנדיינטה סנטה פה (2016)
* זכה בסופר קאפ הקולומביאני עם אינדפנדיינטה סנטה פה (2015, 2017)

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:שוערי כדורגל קולומביאנים
קטגוריה:כדורגלני דפורטיבו פריירה
קטגוריה:כדורגלני אמריקה קאלי
קטגוריה:כדורגלני דפורטיבו קאלי
קטגוריה:כדורגלני אינדפנדיינטה סנטה פה
קטגוריה:כדורגלני אינדפנדיינטה מדיין
קטגוריה:כדורגלני קוקוטה דפורטיבו
קטגוריה:כדורגלני נבחרת קולומביה
קטגוריה:ילידי 1984
אלן באדל

**אלן פרננד באדל** (באנגלית: **Alan Fernand Badel**; 11 בספטמבר 1923 – 19 במרץ 1982) היה שחקן תיאטרון, קולנוע וטלוויזיה אנגלי. בימיו שידר גם ברדיו. קולו נחשב לבעל מרקם עשיר שתואר במילים "צליל של דמעות".

## ביוגרפיה
באדל נולד בראשולם שבמנצ'סטר, ולמד בבית הספר התיכון ברונייג'. במלחמת העולם השנייה הוא לחם בצרפת ובגרמניה, ושירת כצנחן ב-D-Day.

### קריירה
בתחילת הקריירה שלו שיחק באדל בתפקידים ראשיים בהם רומיאו והמלט עם להקת התיאטרון אולד ויק ולהקת התיאטרון של סטרטפורד.

הופעתו הראשונה של באדל בקולנוע הייתה בתפקיד יוחנן המטביל בגרסה של המחזה "סלומה" משנת 1953 בכיכובה של ריטה הייוורת'. בגרסה זו שונה הסיפור כך שסלומה הפכה לנוצרייה שרוקדת עבור הורדוס אנטיפס כדי להציל את יוחנן. ב־1955 גילם באדל את דמותו של ריכרד וגנר בסרט הביוגרפי "Magic Fire". ב־1963 שיחק בתפקיד האמרגן קארל דני בסרט "קציר מר". באותה תקופה הופיע לצדה של ויוויאן מרצ'נט בגרסה טלוויזיונית של המחזה "המאהב" מאת הרולד פינטר, ובדמות אדמונד דנטס בעיבוד לרומן "הרוזן ממונטה כריסטו" מאת אלכסנדר דיומא האב (1964).

ב־1966 שיחק באדל בתפקיד הנבל נג'ים בשראווי בסרט "ערבסק" בכיכובם של גרגורי פק וסופיה לורן. ב־1973 גילם את שר הפנים הצרפתי במותחן הפוליטי "נשיא על הכוונת", שעוסק בניסיון התנקשות בנשיא שארל דה גול. ב־1976 הופיע באדל בדרמה הפוליטית "ביל ברנד" בתפקיד דייוויד לסט, חבר פרלמנט שקודם ל"ספסלים הקדמיים" אחרי שלושים שנה בבית הנבחרים הבריטי. ב־1980 שיחק בתפקיד ברון ניקולס דה גונסבורג בסרט "ניז'ינסקי" בהפקת סרטי פרמאונט. ב־1982 גילם באדל את הרוזן פוסקו בעיבוד טלוויזיוני של ה־BBC לרומן "האישה בלבן" מאת וילקי קולינס. הסדרה שודרה אחרי מותו.

### חיים אישיים
ב־1942 התחתן באדל עם השחקנית איבון אוון. הם היו נשואים עד למותו. בתם שרה באדל היא שחקנית. באדל נפטר ב־19 במרץ 1982 בצ'יצ'סטר מהתקף לב.

## פילמוגרפיה

## קישורים חיצוניים

* 
* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הרזיסטאנס
קטגוריה:בריטים שנולדו ב-1923
קטגוריה:בריטים שנפטרו ב-1982
מחנה הוואסונג

**מחנה הוואסונג** (בהנגול: **화성 제16호 관리소** באנגלית: **Hwasŏng** או **Hwaseong**) הוא מחנה עבודה לאסירים פוליטיים בצפון האמגיונג, שבקוריאה הצפונית. שמו הרשמי הוא קוואן-לי-סו (מושבת מחנה עבודה) מספר 16.

מחנה הריכוז מתופעל כמחנה עבודה שאליו נכנסים אסירים למאסר לכל החיים, ללא אפשרות שחרור או חנינה. שטחו כ-549 קילומטרים רבועים והוא הכלא הגדול ביותר בצפון קוריאה.

מספר האסירים מוערך בכ-20,000, והם מוגדרים כ"גורמים העוינים את המפלגה או את המהפכה" בגין פעולות כגון התנגדות לשלטונו של קים ג'ונג איל. אסירים רבים הם בני משפחה של חשודים בהתנגדות לשלטון.

חלק מעבודות הכפייה כוללות חפירת מנהרות למתקן הניסויים הגרעיניים פונגיי-רי, המהווה מתקן תת-קרקעי (היחידי) לניסויים גרעיניים של צפון קוריאה ונמצא 2 קילומטרים בלבד מהמחנה, תוך חשיפה לקרינה רדיואקטיבית גבוהה. אותו מתקן קרס על עצמו באוקטובר 2017, לאחר מספר ניסויים גרעיניים ולאחר שאזהרות צפון קוריאה על ידי מומחים בין לאומיים שההר בו חצוב המתקן סובל מסינדרום ההר העייף ועלול לקרוס בכל רגע. 200 עובדים נהרגו באירוע.

מעט הדיווחים הקיימים בנושא זכויות אדם במחנה מתארים מציאות קשה של עבודת פרך תמידית, מעט שעות שינה ותת תנאים. תיאורים קשים כוללים אסירים המוצאים להורג במכות פטיש לאחר שכרו לעצמם את קברם ונשים שנאנסות על ידי השומרים ונרצחות לאחר מכן.

## ראו גם
* מחנה קאצ'ון

קטגוריה:מחנות ריכוז בקוריאה הצפונית
גביע הפדרציה 1991

**[[גביע הפדרציה]] 1991** הייתה התחרות ה-29 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בנוטינגהאם, אנגליה. התחרות נערכה בחסות של NEC. 

התחרות החלה ב-18 ביולי בהשתתפות 56 נבחרות והסתיימה ב-28 ביולי 1991.

נבחרת ספרד ניצחה במשחק הגמר את נבחרת ארצות הברית וזכתה בגביע בפעם הראשונה בתולדות הנבחרת.

## מתכונת התחרות
בעקבות גידול הנבחרות המשתתפות 32 קבוצות ערכו 2 סיבובים בהם נקבעו שמונה נבחרות שיועלו לתחרות הראשית. הם הצטרפו ל-24 קבוצות שהעפילו ישירות לתחרות הראשית שהתקיימה במסגרת "הבית העולמי".

בסיום התחרות של הבית העולמי נערכו משחקים נוספים בהם נקבעו 4 קבוצות (ברזיל, פורטוגל, יוון ויוגוסלביה) שבגביע הפדרציה 1992 יחלו את התחרות מהתמודדות אזורית ו-12 קבוצות שימשיכו לשחק בבית העולמי.

## מהלך התחרות

### משחק הגמר

## ישראל בתחרות
בנבחרת  השתתפו יעל סגל, לימור זלץ ואילנה ברגר. בסיבוב המוקדם הראשון הן נפגשו עם  וניצחו 1:2. בסיבוב המוקדמות השני הן נפגשו עם  וניצחו 0:3. בסיבוב השני הן נפגשו עם  וניצחו 0:3.

במשחקי הבית העולמי הן נפגשו עם  והפסידו 1:2.

במשחקי מבחן הן נפגשו עם  וניצחו 0:2. כתוצאה מכך הנבחרת המשיכה להתמודד בבית העולמי גם לעונת 1992.

## קישורים חיצוניים
*  נתוני משחק הגמר

קטגוריה:תחרויות טניס ב-1991
קטגוריה:הממלכה המאוחדת: תחרויות טניס
קטגוריה:גביע הפדרציה
קטגוריה:נוטינגהאם: ספורט
גביע הפדרציה 1992

**[[גביע הפדרציה]] 1992** הייתה התחרות ה-30 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בפרנקפורט. התחרות נערכה בחסות של NEC. 

תחרויות אזוריות החלו באפריל  1992. התחרות של הבית העולמי החלה ב-13 ביולי בהשתתפות 32 נבחרות והסתיימה ב-19 ביולי 1992.

נבחרת גרמניה ניצחה במשחק הגמר את נבחרת ספרד וזכתה בגביע בפעם השנייה בתולדות הנבחרת.

## מתכונת התחרות
בעקבות גידול הנבחרות תחילה נערכו תחרויות אזוריות:

* בית אמריקה כלל 16 נבחרות. נבחרות מקסיקו וצ'ילה העפילו למשחקי הבית העולמי.
* בית אסיה/אוקיאניה כלל 8 נבחרות. נבחרת קוריאה הדרומית העפילה למשחקי הבית העולמי.
* בית אירופה/אפריקה כלל 16 נבחרות. נבחרת דרום אפריקה העפילה למשחקי הבית העולמי.

במשחקי הבית העולמי בהשתתפות 32 קבוצות נערכו בגרמניה. 28 קבוצות מבית עולמי 1991 ו-4 קבוצות שעלו מתחרויות אזוריות (, , , ). 

בסיום התחרות של הבית העולמי נערכו משחקים נוספים בהם נקבעו 4 קבוצות (, ,  ו) שבנוסף ל-16 קבוצות שניצחו בסיבוב הראשון של התחרות, בגביע הפדרציה 1993 יחלו את התחרות בבית העולמי. יתר 12 קבוצות (, , , , , , , , , ,  ו) ירדו לתחרויות אזוריות.

## מהלך התחרות

### משחק הגמר

## ישראל בתחרות
בנבחרת  השתתפו יעל סגל, לימור זלץ ואנה סמשנובה. הנבחרת שיחה בבית העולמי. בסיבוב  הראשון הן נפגשו עם  והפסידה 0:3. 
במשחקי הבית העולמי הן נפגשו עם  והפסידו 1:2.

במשחקי מבחן הן נפגשו עם  והפסידה 0:3. כתוצאה מכך הנבחרת ירדה מהבית העולמי לתחרויות אזוריות.

## קישורים חיצוניים
* נתוני משחק הגמר

קטגוריה:תחרויות טניס ב-1992
קטגוריה:תחרויות גביע הפדרציה בגרמניה
קטגוריה:גביע הפדרציה
קטגוריה:פרנקפורט: תחרויות ספורט
איגור סימוטנקוב

**איגור ויטאלייביץ' סימוטנקוב** (ברוסית: **Игорь Витальевич Симутенков**; נולד ב-3 באפריל 1973 במוסקבה) הוא מאמן כדורגל רוסי, כדורגלן לשעבר.

כיום, הוא עובד כעוזר מאמן בזניט סנקט פטרבורג.

## קריירת מועדונים
סימוטנקוב התחיל את הקריירה המקצוענית שלו בליגה הסובייטית עם דינמו מוסקבה ב-1990. הוא בילה את חמש השנים הבאות עם דינמו, שלוש העונות האחרונות בליגה הרוסית, שבה התבלט כמלך שערים עם 21 שערים בעונת 1994 והוכתר לכדורגלן השנה. לאחר שעבר לסרייה א' הוא שיחק בשורות רג'אנה ובמשך חמש עונות שיחק באיטליה (האחרונה עם בולוניה), כשהוא מבקיע 23 שערים.

בשנת 1999, הוא עבר למועדון הספרדי טנריף, ושיחק בה 3 עונות. הוא חתם בקנזס סיטי וויזארדס ב-2002, מליגת MLS והיה לכדורגלן הרוסי הראשון שמשחק בארצות הברית. איגור הבקיע ארבעה שערים בעונתו הראשונה (ועוד אחד בגמר), שבעה שערים בעונתו השנייה (ועוד שניים בשלבי הפלייאוף), לפני שפציעה במהלך עונתו השלישית השביתה אותו ממשחק והבקיע שער בודד. הוא הבקיע את שער הזהב בגמר של 2004 גביע ארצות הברית הפתוח, אך שוחרר על ידי הוויזארדס בעונת 2004 וחזר לרוסיה כשהוא חותם על חוזה עם רובין קאזאן.

בסוף עונת 2005, הופיע 3 פעמים בלבד במדי רובין, ולבסוף הכריז על פרישתו מכדורגל מקצועי. הוא אמר שכבר אינו מסוגל לשמור על רמת משחק גבוהה בשל פציעות חוזרות ונשנות. עם זאת, ב-2006 עוד נכלל בסגל של דינמו וורונז', מהליגה השנייה.

סימוטנקוב ידוע בשל פרשת סימוטנקוב שבו בית הדין האירופאי לצדק הכיר בהשפעה הישירה של הסכם השותפות בין הקהילה האירופית ורוסיה. בפסק דין זה נמצאו פריצות בחקיקה של האיחוד האירופי בעניין אזרחותו הספרדית.

## קריירה בינלאומית
סימוטנקוב כבש תשעה שערים ב-20 גביעים במדי נבחרת רוסיה, ששיחקה ביורו 1996, אך הופעתו האחרונה הייתה ב-1998.

## קריירת אימון
ב-2007 הוא אימן קבוצהמהליגה השנייה קבוצת טורפדו-RG. מ-2007 עד סוף שנת 2009, אימן את נבחרת רוסיה שהורכבה מילידי 1993. ב-18 בדצמבר 2009, מונה לעוזר מאמן בזניט סנקט פטרבורג עם לוצ'אנו ספאלטי כמאמן ראשי.
## חיים אישיים
הוא נשוי ליוליה ולשניים בן בשם ואדים סימוטנקוב, שנולד להם בטנריפה, ספרד ב-4 באוגוסט 2001. הוא בוגר אקדמיית זניט סנקט פטרבורג ובעונת 2018/19 שיחק במדי זניט ב'. ב-12 ביולי 2021 צורף לרשימת שחקני זניט סנקט פטרבורג לעונת 2021/2022 בליגת העל הרוסית בכדורגל.

## קישורים חיצוניים

* איגור סימוטנקוב באתר RSSSF
* פרופיל שחקן 
* איגור סימוטנקוב באתר זניט
## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:מוסקבה: כדורגלנים
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני רג'יאנה
קטגוריה:כדורגלני בולוניה
קטגוריה:כדורגלני טנריפה
קטגוריה:כדורגלני דינמו מוסקבה
קטגוריה:כדורגלני רובין קאזאן
קטגוריה:כדורגלני נבחרת רוסיה
קטגוריה:מאמני כדורגל רוסים
קטגוריה:כדורגלני ספורטינג קנזס סיטי
קטגוריה:כדורגלני יורו 1996
קטגוריה:אמריקאים ממוצא רוסי
קטגוריה:רוסים שנולדו ב-1973
אוסטין FX3

**אוסטין FX3** (באנגלית: **Austin FX3**) היא מכונית בתצורת מונית, 3 דלתות אשר יוצרה על ידי "Austin Motor Company" בממלכה המאוחדת, בשנים 1948–1958.

## אוסטין FX3
דגמי אוסטין FX3 שירתו בעיר לונדון ובעוד ערים מרכזיות בממלכה המאוחדת.

דגמי אוסטין FL1 ואוסטין FX3 שירתו בלונדון בשנים 1948–1958. מדגם אוסטין FL1 יוצרו 7,267 יחידות. מדגם אוסטין FX3 יוצרו 12,435 יחידות.

## תמונות

קובץ:1958 Austin FX3 Taxicab at Capel Manor, Enfield, London, England.jpg | אוסטין FX3, שנת 1958 (צולם בלונדון)
קובץ:Austin FX3 Metropolitan taxi (1958) - 30178349803.jpg | אוסטין FX3, שנת 1958 (צולם בלונדון)
קובץ:Austin FX3 (3954351662).jpg| אוסטין FX3 
קובץ:Austin FX3 (3953569425).jpg | אוסטין FX3 
קובץ:Austin FX3 Taxi Cab (9906798115).jpg | אוסטין FX3


## ראו גם
* מונית
* אוסטין FX4
* TX1
* LTI TX1    
* LTI TXII
* TX4

## קישורים חיצוניים

* אוסטין FX3
* אוסטין FX3 (1:38), באתר יוטיוב
* אוסטין FX3 (4:31), באתר יוטיוב

## הערות שוליים

קטגוריה:מוניות
קטגוריה:דגמי מכוניות שהושקו ב-1948
קטגוריה:מכוניות בריטיות
FX3
קטגוריה:לונדון: מוניות
אוסטין ג'יפסי

**אוסטין ג'יפסי** (באנגלית: **Austin Gipsy**) הוא רכב שטח, מאופיין על ידי הנעה 4x4, מתוצרת יצרנית הרכבה-בריטית **"Austin Motor Company"** אשר יוצר בין השנים 1958–1967.

## אוסטין ג'יפסי 4x4
דגמי "אוסטין ג'יפסי" יוצרו ב-בריטניה ובנוסף הורכבו ב-אוסטרליה, ניו זילנד ו- קולומביה.

סך הכול יוצרו 21,208 יחידות.

תאוצת "אוסטין ג'יפסי" מ-0–50 מייל (80.46 ק"מ) היא 23 שניות.

מרכב השלדה של דגמי ה-"אוסטין ג'יפסי" הוגדרו: "SWB :short wheel base."

## תצורות "אוסטין ג'יפסי"

* סדרה 1
* סדרה 2

## סדרה 1
* רכב שטח - גג פתוח
* רכב שטח - גג סגור
### סדרה 2
* טנדר 4x4

## תמונות

קובץ:Austin Gipsy Pickup.jpg | אוסטין ג'יפסי בתצורת טנדר
קובץ:3ème Salon des tracteurs anciens - Moulin de Chiblins - 18082013 - Austin BMC Gipsy G 4 M 10 - 1967 - droite.jpg | אוסטין ג'יפסי בתצורת טנדר, שנת 1967
קובץ:3ème Salon des tracteurs anciens - Moulin de Chiblins - 18082013 - Austin BMC Gipsy G 4 M 10 - 1967 - arrière.jpg | אוסטין ג'יפסי בתצורת טנדר, שנת 1967
קובץ:Austin Gipsy at Schoorl, The Netherlands pic3.JPG | אוסטין ג'יפסי 
קובץ:Austin Gipsy.jpg | אוסטין ג'יפסי 
קובץ:Austin Gipsy (6779047184).jpg | אוסטין ג'יפסי
קובץ:Austin Gipsy (4487426154).jpg | אוסטין ג'יפסי
קובץ:Austin Gipsy (1965) (28019598426).jpg | אוסטין ג'יפסי
קובץ:Austin Gipsy Fire Truck (1963) - 29401840691.jpg | אוסטין ג'יפסי, שנת 1963
קובץ:Corbridge Classic Car Show 2013 9232114245.jpg | אוסטין ג'יפסי
קובץ:1959 Austin Gipsy series 1 at the Whitton Museum.jpg | אוסטין ג'יפסי שנת 1959 
קובץ:Austin Gipsy Breakdown Truck (1960) - 29398250182.jpg | אוסטין ג'יפסי שנת 1960 

## ראו גם
* אוסטין צ'אמפ
* אוסטין K5
* אוסטין K2/Y

## לקריאה נוספת
* אוסטין ג'יפסי - פרופיל (mossmotoring)
## קישורים חיצוניים

* אוסטין ג'יפסי (0:57), יו-טיוב
* אוסטין ג'יפסי (0:31), יו-טיוב

## הערות שוליים

קטגוריה:רכבי שטח קטנים
קטגוריה:טנדרים
קטגוריה:דגמי מכוניות שהושקו ב-1958
קטגוריה:מכוניות בריטיות
ג'יפסי
קטגוריה:כלי רכב צבאיים
למולדת שובי רוני

ממוזער|349x349 פיקסלים|אשר מזרחי, מחבר הפיוט
**למולדת שובי רוני** הוא אחד מהפיוטים הנודעים שחיבר הפייטן והמשורר אשר מזרחי, אשר מושר ונפוץ בקרב קהילות יוצאי צפון אפריקה.

## אודות הפיוט
הפיוט חובר עת שמזרחי שהה בתוניסיה, לאחר שנמלט מארץ ישראל לאחר מאורעות תרפ"ט. מזרחי בחר לכתוב את הפיוט מפי דוֹד הפונה לרעיה במילות חיבה, וקורא לה לשוב למולדת ואל דודהּ, לשוב אל מקורה ואל עצמיותה, ולחדש ימיה כקדם. בין מילות הפיוט, שילב את שמו באקרוסטיכון.

מזרחי הלביש את מילות הפיוט על הלחן של השיר הערבי "לאמוני אללי יגירו מני" של הזמר הדי ג'ואיני, המבוסס על "סיכא אספניול" מהנובה האלג'יראית.

במשך השנים, זכה הפיוט לביצועים רבים, בהם של אמיל זריהן, חיים משה, ליאור אלמליח, אורית עטר, משה חבושה, מידד טסה, הפרויקט של רביבו ועוד, וכיום נפוץ בקרב יוצאי קהילות צפון אפריקה בכלל, ותוניסיה ומרוקו בפרט.

## קישורים חיצוניים

*הפייטן הנודע אמיל זריהן בביצוע 'למולדת שובי רוני' במשכן האופרה בתל אביב
* 
* למולדת שובי רוני, בביצועו של אמיל זריהן, באתר יוטיוב
* למולדת שובי רוני, באתר קהילות שרות
* ירושלים אשר בתוניסיה, נאמן למקור, הספרייה הלאומית
קטגוריה:שירי אשר מזרחי
מונומנט החופש

**מונומנט החופש** (קוריאנית: 해방탑, 解放塔) היא אנדרטת זיכרון המוקדשת לחיילי הצבא האדום אשר שחררו את קוריאה בזמן מלחמת העולם השנייה. האנדרטה ממוקמת בבירת קוריאה הצפונית, פיונגיאנג. גובהו של המונומנט הוא 30 מטר, ושטחו הוא 128,000 מטר רבוע.

## היסטוריה
האנדרטה הוקמה ב-15 באוגוסט 1946 לזכרם של החללים הסובייטים אשר השתתפו בשחרור קוריאה מהכיבוש היפני. האנדרטה כללה לוח זיכרון אשר הזכיר את סטלין, כמו כן על אחד מצדיה של האנדרטה הייתה תמונה של עיטור הניצחון על יפן. בשנות הששים החלו לשנות בצפון קוריאה את שמותיהם של המתקנים אשר כללו בשמותיהם את שמו של סטלין, אז לוח הזיכרון שונה ושמו של סטלין הוסר, גם הוסר העיטור והוחלף בכוכב האדום.

האנדרטה שופצה ב-1985 ושוב ב-2015.

## הקדשות על האנדרטה
שמאל|ממוזער|250px|מונומנט על גבי בול סובייטי
על גבי האנדרטה הקדשות ברוסית ובקוריאנית.

הקדשה ראשונה:

*Великий советский народ разгромил японских империалистов и освободил корейский народ. Кровью, пролитой советскими воинами при освобождении Кореи, ещё больше укрепились узы дружбы между корейским и советским народами. В знак всенародной благодарности воздвигнут этот памятник. 15 августа 1945 года.
</blockquote>

<blockquote>

</blockquote>

*'תרגום:**

העם הסובייטי הדגול ריסק את האימפריאליסטים היפנים ושחרר את העם הקוריאני. על ידי הדם של הלוחמים הסובייטים אשר נשפך בשחרורם את קוריאה נהדקו קשרי הידידות בין העמים הקוריאני והסובייטי. כאות הוקרה כלל-לאומית הוקמה אנדרטה זו. 15 באוגוסט 1945.

הקדשה שנייה:
<blockquote>
''Вечная слава великой Советской Армии, освободившей корейский народ от ига японских империалистов и открывшей ему путь к свободе и независимости! 15 августа 1945 г.''
</blockquote>

<blockquote>

</blockquote>

**תרגום:'''

שתהולל לנצח הצבא הסובייטי הדגול, אשר שחררה את העם הקוריאני מעול האימפריאליסטים היפנים ושר פתחה בפניו את הדרך אל החירות והעצמאות! 15 באוגוסט 1945.

## קישורים חיצוניים

קטגוריה:פיונגיאנג: אנדרטאות
יחסי ארצות הברית – דרום סודאן

יחסי **[[ארצות הברית]]**–**[[דרום סודאן]]**, הם היחסים הדו-צדדיים בין ארצות הברית לדרום סודאן.

## היסטוריה
ארצות הברית הכירה בדרום סודאן ב-9 ביולי 2011, באותו יום שדרום סודאן הכריזה על עצמאותה. עוד באותו יום שדרגה ארצות הברית את הקונסוליה בג'ובה למעמד שגרירות, ובאוקטובר אותה שנה מונתה סוזן ד. פייג' לשגרירת ארצות הברית בדרום סודאן.

בשנת 2012, נשיא ארצות הברית ברק אובמה החליט על הספקת סיוע וציוד צבאי לדרום סודאן. ולאחר מכן שלח משלחת של 5 קצינים, על מנת לייעץ בנושאי ביטחון לממשלת דרום סודאן.

בשנת 2017 שגריר ארצות הברית באו"ם ניקי היילי, מתחה ביקורת על דרום סודאן על אי טיפולה ברעב ובמחסור במדינה. בדצמבר 2016 נכשלה ארצות הברית בהעברת החלטה על אמברגו נשק ועוד סנקציות, בשל רצח עם בדרום סודאן.

## יחסים דיפלומטיים
דרום סודאן מחזיקה בארצות הברית שגרירות בוושינגטון די. סי., ואילו ארצות הברית מחזיקה בדרום סודאן שגרירות בג'ובה.

## ראו גם
* יחסי החוץ של דרום סודאן
* שגרירות ארצות הברית בג'ובה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גל זיו

**גל זיו** (נולד ב-1969) הוא מוזיקאי, מלחין, מפיק מוזיקלי וזמר-יוצר ישראלי. מנהל מחלקת מוזיקה במשרד התרבות והספורט.

## ביוגרפיה
גל זיו נולד וגדל בירושלים. למד בתיכון שליד האקדמיה למוזיקה. בשירותו הצבאי שירת בצוות הווי פיקוד מרכז.

בשנת 1994 עבר לניו יורק, שם עבד ויצר כגיטריסט ומלחין. הוא התחיל את הקריירה שלו כנגן ג'אז, סיים תואר ראשון ב-Manhattan School of Music בג'אז, ותואר שני בקומפוזיציה קלאסית ב-Queens College.

בארצות הברית הלחין והקליט רבות לקולנוע, למחול ולתיאטרון והיה בין מקימי קבוצת המוזיקה החדשה Forecast Music ופרויקט "כיוון", מוזיקה עכשווית המושפעת ממוטיבים ישראליים ויהודים.

בשנת 2004 שב לישראל, והחל בפעילות כמלחין מוזיקה למדיה, כזמר יוצר, מפיק ומורה.

בשנת 2003 זכתה יצירתו The Prince בפרס פסטיבל הגיטרה בקורפו, ובשנת 2013, זכה שירו "ריח של עוני" למילים של יודית שחר בפרס בתחרות "פותחים חלון לשירת הים התיכון" בפסטיבל מדיטרנה באשדוד.

בשנת 2009 הקים את הלייבל העצמאי לולו מיוזיק הפועל לקידום והפצת מוזיקה ויצירה מקורית. זיו הלחין שירי משוררים רבים ועבד עם משוררים מובילים כשמעון אדף, יקיר בן-משה, טל ניצן, איריס אליה כהן ועוד.

בשנת 2011 הוציא את האלבום "תל אביב צפה", לחנים לשירי משוררים עכשוויים, בהפקה משותפת עם גיל סמטנה

בשנת 2016 הלחין והפיק את האלבום ומופע הילדים "האוצר" בהשתתפות דנה ברגר, אלון עדר, גדי רונן, יעל דקלבאום ועוד. שירי האלבום משולבים בסיפורים בהקראתו של יוסי מרשק. האלבום מומן בהצלחה על ידי הקהל הרחב באמצעות אתר הדסטארט.

ב 2021 הוציא את אלבום שירי המשוררים "רצועות ארגמן", לחנים לשירתם של יהודה עמיחי, דליה רביקוביץ, נתן אלתרמן ועוד, בהפקה משותפת עם עומר הרשמן. זיו מלמד, חוקר ומרצה בתחומי תרבות, מוזיקה וחברה במאה ה-20.

משנת 2023 משמש גל זיו כמנהל מחלקת המוזיקה במשרד התרבות והספורט.

#### פעילות בתחום ההוראה
בין השנים 2004- 2009 שימש כמנהל תוכנית הג'אז וההלחנה בארגון מתא"ן, העוסק באיתור וקידום בני נוער מצטיינים באמנויות.

ב 2007 הקים את המסלול העכשווי במגמת המוזיקה בתיכון עירוני א' – תוכנית המתמקדת בלימודי פופ רוק ומוזיקה מקורית והחל ללמד שם מגוון מקצועות מוזיקליים.

בשנים 2020- 2022 ניהל את מגמת המוזיקה בתיכון עירוני א' לאמנויות בתל אביב.

## דיסקוגרפיה
* The Flow (2001)
* עד הגל הבא (2010)
* תל אביב צפה – לחנים לשירה ישראלית חדשה (2011)
* דוד ובת שבע – שירים בהשראת הסיפור המקראי (2013)
* האוצר - המסע לארץ הכל ייתכן - שירים לקטנים ולגדולים (2016)
* רצועות ארגמן - שירי משוררים (2021)

## קישורים חיצוניים

* 

* הפרופיל של גל זיו באתר הלייבל Lulu Music
* 
* 
* 
* 
* ביקורת על האלבום The Flow באתר JazzTimes
* גל זיו באתר תיכון עירוני א' לאמנויות תל אביב - מורי מגמת המוזיקה העכשווית
* יוסי חרסונסקי, ביקורת על האלבום "האוצר"
* גל זיו באתר שירונט
* גל זיו על הלחנת שירי משוררים באתר בית אבי חי
* ביקורת על האלבום "האוצר" באתר "הפנקס"
* 
* 
* גל זיו בראיון בתוכנית הרדיו "באה לשבת" עם רבקה מיכאלי על האלבום "תל אביב צפה"

קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:זמרים-יוצרים ישראלים
קטגוריה:חברי צוות הווי פיקוד המרכז
קטגוריה:ישראלים שנולדו ב-1969
LTI TX1

**LTI TX1** היא מכונית בתצורת מונית, המוגדרת כמכונית רטרו, אשר יוצרה על ידי חברת הנדסת הרכב "London Taxi Company" הבריטית בשנים 1997–2002.

בעבר, חברת הנדסת הרכב "London Taxi Company" הייתה חלק מחברת "Manganese Bronze Holdings plc".

## LTI TX1
* 4 דלתות
* תאוצת דגם "LTI TX1", בין 0–100 קמ"ש היא 23.0 שניות (לדגם תמסורת ידנית)
* תאוצת דגם "LTI TX1", בין 0–100 קמ"ש היא 27.1.0 שניות (לדגם תמסורת אוטומטית)

## תמונות

קובץ:1999 LTI TX1 - Bristol, England - UK (17059994408).jpg | דגם LTI TX1, שנת 1999
קובץ:BritainCab.jpg | דגם LTI TX1
קובץ:LTI TX1 in London (32658632283).jpg | דגם LTI TX1 (צולם בלונדון)
קובץ:Wetzikon - Bahnhofstrasse - Wildbach 2010-07-01 12-24-20 ShiftN savagely cropped.jpg | דגם LTI TX1
קובץ:Londontaxi-sg.JPG | דגם LTI TX1
קובץ:Wetzikon - Bahnhofstrasse - Wildbach 2010-07-01 12-24-20 ShiftN.jpg | דגם LTI TX1
קובץ:Salesforce.com taxi in London 2008.jpg | דגם LTI TX1 (צולם בלונדון)


## ראו גם
* מונית
* אוסטין FX3
* אוסטין FX4
* LTI TXII
* TX4

## קישורים חיצוניים

* דגם LTI TX1 (6:01 דקות), באתר יוטיוב
* דגם LTI TX1 (5:14 דקות), באתר יוטיוב
* דגם LTI TX1 - תמונות, באתר londontaxiinpanama

## הערות שוליים

קטגוריה:מוניות
קטגוריה:דגמי מכוניות שהושקו ב-1997
קטגוריה:מכוניות בריטיות
קטגוריה:לונדון: מוניות
קטגוריה:מכוניות רטרו
אוסטין FX4

**אוסטין FX4** (באנגלית: **Austin FX4**) היא מכונית בתצורת מונית, אשר יוצרה על ידי חברת המכוניות British Motor Corporation  (בשנים 1958 - 1968), קונצרן הרכב British Leyland Motor Corporation Ltd (BLMC) (בשנים 1968 - 1982), וחברת המכוניות Carbodies Limited (בשנים 1982 - 1997) בממלכה המאוחדת.

דגם אוסטין FX4 יוצר בשנים 1958–1997.

סך הכול יוצרו כ-75,000 יחידות.

## אוסטין FX4
דגמי אוסטין FX4 שירתו בעיר לונדון ובעוד ערים מרכזיות בממלכה המאוחדת.
* 4 דלתות
* תאוצת אוסטין FX4 בין 0 - 100 קמ"ש היא 23.7 שניות (מנוע 2,199 סמ"ק, תמסורת ידנית - 3 מהירויות, שנת 1966)
* תאוצת אוסטין FX4 בין 0 - 100 קמ"ש היא 26.4 שניות (מנוע 2,199 סמ"ק, תמסורת ידנית - 4 מהירויות, שנת 1966)
* תאוצת אוסטין FX4 בין 0 - 100 קמ"ש היא 28.3 שניות (מנוע 2,199 סמ"ק, תמסורת אוטומטית, שנת 1966)

### דגמי אוסטין FX4
* FX4R
* FX4Q
* FX4S
* FX4S-Plus
* FX4W
* Fairway
* TX1
* TXII 
* TX4
* FL2

## תמונות

קובץ:1965 Austin FL2 Hire Car.jpg | אוסטין FX4, שנת 1965 
קובץ:1986 Carbodies FX4 Taxi (24164926881).jpg | אוסטין FX4, שנת 1986 
קובץ:1986 Carbodies FX4 Taxi (23951861750).jpg | אוסטין FX4, שנת 1986 
קובץ:Austin FX4 (5021059006).jpg | אוסטין FX4
קובץ:Austintaxi in Alsdorf 7.jpg | אוסטין FX4 - מבט לתא הנהג
קובץ:Austintaxi in Alsdorf 1.jpg | אוסטין FX4
קובץ:Austintaxi in Alsdorf 2.jpg | אוסטין FX4
קובץ:1985 Austin FX4Q London taxi.jpg | אוסטין FX4, שנת 1985


## ראו גם
* מונית
* אוסטין FX3
* TX1
* LTI TXII
* TX4

## קישורים חיצוניים

* אוסטין FX4, באתר britishblackcab
* אוסטין FX4 (4:57 דקות), באתר יוטיוב
* אוסטין FX4 (5:07 דקות), באתר יוטיוב

## הערות שוליים

קטגוריה:מוניות
קטגוריה:דגמי מכוניות שהושקו ב-1958
קטגוריה:מכוניות בריטיות
FX4
קטגוריה:לונדון: מוניות
גביע הפדרציה 1993

**[[גביע הפדרציה]] 1993** הייתה התחרות ה-31 לנבחרות טניס נשים. היא אורגנה על ידי פדרציית הטניס הבינלאומית.

התחרות נערכה במגרשי מרכז הטניס בפרנקפורט. התחרות נערכה בחסות של NEC. 

תחרויות אזוריות החלו באפריל  1993. התחרות של הבית העולמי החלה ב-19 ביולי בהשתתפות 32 נבחרות והסתיימה ב-25 ביולי 1993.

נבחרת ספרד ניצחה במשחק הגמר את נבחרת אוסטרליה וזכתה בגביע בפעם השנייה בתולדות הנבחרת.

## מתכונת התחרות
בעקבות גידול הנבחרות תחילה נערכו תחרויות אזוריות:

* בית אמריקה כלל 18 נבחרות. נבחרות קולומביה, אורוגוואי, פרו וצ'ילה העפילו למשחקי הבית העולמי.
* בית אסיה/אוקיאניה כלל 9 נבחרות. נבחרת אינדונזיה, סין וניו זילנד העפילו למשחקי הבית העולמי.
* בית אירופה/אפריקה כלל 24 נבחרות. נבחרת בלגיה, קרואטיה, בריטניה, ישראל ולטביה העפילה למשחקי הבית העולמי.

משחקי הבית העולמי בהשתתפות 32 קבוצות נערכו בגרמניה - 20 קבוצות מבית עולמי של השנה הקודמת ו-12 קבוצות שעלו ממוקדמות.

בסיום התחרות של הבית העולמי נערכו משחקים נוספים בהם נקבעו 8 קבוצות (, , , , , ,  ו) שבגביע הפדרציה 1994 יחלו את התחרות בבית העולמי. יתר 8 קבוצות (, , , , , ,  ו) ירדו לתחרויות אזוריות.

## מהלך התחרות

### משחק הגמר

## ישראל בתחרות
בנבחרת  השתתפו יעל סגל, אילנה ברגר ואנה סמשנובה. הנבחרת החלה את השתתפותה במוקדמות בבית אזורי אירופה/אפריקה. לאחר זכייה במקום הראשון בבית היא ניצחה  3:0 ועלתה לבית העולמי.

בסיבוב הראשון של הבית העולמי הן נפגשו עם  והפסידה 0:3. 

במשחקי מבחן הן נפגשו עם  והפסידה 1:2. כתוצאה מכך הנבחרת ירדה מהבית העולמי לתחרויות אזוריות.

## קישורים חיצוניים
* נתוני משחק הגמר

קטגוריה:תחרויות טניס ב-1993
קטגוריה:תחרויות גביע הפדרציה בגרמניה
קטגוריה:גביע הפדרציה
קטגוריה:פרנקפורט: תחרויות ספורט
קונון (מיתוגרף)

**קונון** (ביוונית: **Κόνων**; סוף המאה ה-1 לפנה"ס ותחילת המאה ה-1 לספירה) היה פילולוג ומיתוגרף יווני מתקופת אוגוסטוס קיסר.

קונון חיבר יצירה ששמה "סיפורים" (Διηγήσεις), המוקדשת לארכלאוס פילופאטור, מלך קפדוקיה . היה זה אוסף של 50 סיפורים המתייחסים לתקופה המיתית וההירואית, ובמיוחד לייסודן של מושבות.

תקציר של היצירה נשמר בביבליותקה של פוטיוס, הפטריארך של קונסטנטינופול במאה ה-9, שמשבח את הסגנון האטי של קונון, ומעיר שניקולאוס איש דמשק שאל ממנו הרבה.

דיון כריסוסטומוס מזכיר רטוריקן בשם "קונון", שייתכן וניתן לזהותו עם קונון המיתוגרף.

הסיפור ה-40 ביצירה מתאר את תולדותיה של אנדרומדה ומקשר אותה עם העיר יפו, בהתאם למסורת ארוכה בספרות היוונית, אולם אינו מציין שהיא נמצאת בארץ יהודה, אלא בארץ שנקראה באותו הזמן "יפו", שקיבלה את שמה מעיר החוף ו"נקראה לאחר מכן פיניקיה".

## לקריאה נוספת
* Menahem Stern, *Greek and Latin Authors on Jews and Judaism*, Jerusalem, 1976, Vol. I, LI. Conon the Mythographer, pp. 352-354

## קישורים חיצוניים
* Smith, William, ''Dictionary of Greek and Roman Biography and Mythology'', Conon, literary, Vol I, p. 826
* (Conon, ''Narrations'' (Photius 

## הערות שוליים

קטגוריה:יוון העתיקה: ספרות והיסטוריוגרפיה
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
היינריך אנטון דה ברי

**היינריך אנטון דה ברי** (בגרמנית: **Heinrich Anton de Bary**; מוכר לרוב בשם **אנטון דה ברי**; נולד ב- 26 בינואר 1831, פרנקפורט, הקונפדרציה הגרמנית, ונפטר ב- 19 בינואר 1888, בשטרסבורג, הקיסרות הגרמנית). היה בוטנאי, ביולוג, כירורג, מיקרוביולוג, פיקולוג ומיקולוג גרמני שעסק בעיקר בחקר פטריות (מיקולוגיה) ובחקר אצות (פיקולוגיה), חקר בעיקר את מחזור החיים של הפטריות ונחשב לאבי המיקולוגיה המודרנית ואבי הפתולוגיה הבוטנית, בנוסף, הוא עסק בעיקר בחקר מחלות צמחים וטבע את המונח סימביוזה.

## ביוגרפיה
אנטון דה ברי נולד בפרנקפורט שבגרמניה והיה אחד מעשרת ילדיו של הרופא אוגוסט תיאודור דה ברי ואשתו אמילי מאייר דה ברי. כבר בצעירותו עודד אותו אביו להצטרף לקבוצת חובבי טבע שהיו אוספים דגימות צמחים באזורים הסמוכים לביתו וכבר בצעירותו הוא התעניין בפטריות ובאצות.

בתקופתו של אנטון דה ברי, כימשון תפוחי האדמה גרם לאובדן יבולים ולאובדן כלכלי גדול.  באותה העת מקורן של מחלות צמחים לא היה ידוע, ב-1841 הוא טען שפטריות שנמצאו בתפוחי אדמה הן הגורם לכימשון תפוחי האדמה ופרסם את עבודתו הראשונה על פטריות ב-1861.

ב-1848 לאחר סיום הלימודים, אנטון דה ברי החל ללמוד רפואה באוניברסיטת היידלברג והמשיך את לימודיו באוניברסיטת מרבורג. ב-1850 הוא עבר לברלין כדי להמשיך את לימודי הרפואה שלו ובו זמנית המשיך להתעניין ולחקור את הצומח. ב-1853 קיבל את התואר ברפואה בברלין, אך החיבור המדעי שפרסם עסק בנושא בוטני ובאותה שנה פרסם ספר בו טען שפטריות גורמות לצמחים להאכל ול בצמחים.

לאחר מכן, דה ברי עבר ללמוד בוטניקה באוניברסיטת טיבינגן שבעיר טיבינגן, גרמניה, שם מונה לפריווטדוזנט (אדם בעל סמכות להרצות ולבחון תלמידים באופן עצמאי בגרמניה ללא קבלת תואר פרופסור) ומונה לעוזרו של הוגו פון מוהל שהיה בוטנאי גרמני.

ב-1855 הקים באוניברסיטת פרייבורג את המעבדה הבוטנית המתקדמת ביותר בגרמניה באותו זמן, ולאחר מכן התמנה לפרופסור לבוטניקה באוניברסיטת שטרסבורג.

כשחקר את היווצרות החזזיות  הוא גילה שהחזזיות הן תוצאה של סימביוזה בין אצות לפטריות וטבע לראשונה את המונח סימביוזה שאותו הגדיר כ"חיים בצוותא של אורגניזמים שונים" והודיע על כך במונוגרפיה שפרסם ב-1879: "(Die Erscheinung der Symbiose (Strasbourg, 1879".

דה ברי פרסם למעלה מ-100 מחקרים והשפיע על בוטנאים ומיקרוביולוגים רבים ומפורסמים כגון  סרגיי וינוגרדסקי   הביולוג ממוצא רוסי, וויליאם גילסון פרלו  הבוטנאי האמריקאי. הוא נחשב לאחד מהביולוגים המשפיעים ביותר במאה ה-19. דה ברי נפטר ב-1888 כתוצאה מגידול סרטני בלסת בעיר  שטרסבורג.

## משפחתו
דה ברי התחתן עם אנטוני אינרט (Antonie Einert) ב-1861 ונולדו לו ארבעה ילדים.

## קישורים חיצוניים

* 

קטגוריה:מדענים גרמנים
קטגוריה:ביולוגים גרמנים
קטגוריה:מיקרוביולוגים גרמנים
קטגוריה:בוטנאים גרמנים
קטגוריה:רופאים גרמנים
קטגוריה:בוגרי אוניברסיטת ברלין
קטגוריה:סגל אוניברסיטת טיבינגן
קטגוריה:סגל אוניברסיטת שטרסבורג
קטגוריה:סימביוזה
קטגוריה:סגל אוניברסיטת פרייבורג
קטגוריה:סגל אוניברסיטת האלה-ויטנברג
קטגוריה:עמיתים זרים בחברה המלכותית
קטגוריה:מיקולוגים
קטגוריה:גרמנים שנולדו ב-1831
קטגוריה:גרמנים שנפטרו ב-1888
אצטדיון בילינו פולה

**אצטדיון בילינו פולה** הוא אצטדיון כדורגל הממוקם בזניצה, בוסניה והרצגובינה ומכיל 15,600 מקומות ישיבה. האצטדיון המארח את משחקיה הביתיים של קבוצת צליק זניצה, נבחרת בוסניה והרצגובינה בכדורגל ולעיתים גם את נבחרת בוסניה והרצגובינה ברוגבי.

## היסטוריה
האצטדיון נפתח בשנת 1972 כאצטדיונה הביתי של צליק זניצה.

האצטדיון אירח בנוסף שני משחקים של נבחרת יוגוסלביה בשנים 1974 ו-1985 בהתאמה. ב-24 באפריל 1996 האצטדיון אירח את משחק הבית הראשון של  שהסתיים בתיקו 0-0 נגד .

בין השנים 1996 עד 2013, משחקיה הביתיים של הנבחרת התקיימו לסירוגין בסרייבו ובבילינו פולה, אך החל משנת 2013 האצטדיון מארח את משחקיה הביתיים של נבחרת בוסניה.

## קישורים חיצוניים

בילינו פולה
קטגוריה:בוסניה והרצגובינה: כדורגל
הקורפוס ה-20 (האימפריה הגרמנית)

**הקורפוס ה-20** () היה קורפוס של צבא הקיסרות הגרמנית שלחם במלחמת העולם הראשונה, ופורק עם סיומה. 

## היסטוריה
הקורפוס הוקם ב-1 באוקטובר 1912 כחלק מהתרחבות כללית של צבא הקיסרות הגרמנית, ולמפקדו מונה פרידריך פון שולץ. מטה הקורפוס היה באלנשטיין, וחייליו גויסו מהאזור הדרומי של פרוסיה המזרחית.

עם פרוץ מלחמת העולם הראשונה הוצב הקורפוס בחזית המזרחית כחלק מהארמייה השמינית, ולחם עמה נגד הפלישה הרוסית לפרוסיה המזרחית והשתתף בקרב גומבינן, ולאחר מכן לחם בקרב טננברג, הקרב הראשון על האגמים המזוריים וקרב לודז'. ב-26 במאי 1915 התמנה פון שולץ גם למפקד הארמייה השמינית וכוחותיו נשלחו לאבטח את קווי הביצורים ליד גרודנו. ב-29 בספטמבר 1915 פורקה הארמייה השמינית, ופון שולץ נשאר בתפקידו כמפקד הקורפוס ה-20. ב-28 באוקטובר 1915 הפך הקורפוס ה-20 לפלגת הארמייה שולץ. פלגת הארמייה לחמה בגזרה הצפונית של החזית המזרחית, וב-2 באוקטובר 1918 פורקה, ועל בסיסה הוקם מחדש הקורפוס ה-20, שפורק ב-29 בנובמבר 1918, זמן קצר לאחר תום המלחמה.

## מפקדים
* גנרל חיל התותחנים פרידריך פון שולץ (1 באוקטובר 1912 - 18 בספטמבר 1915)
* גנרל לוטננט ויקטור אלברכט (2 באוקטובר 1918 - 29 בנובמבר 1918)
## קישורים חיצוניים

20